**สุภาษิตคำโคลง**

**พระมาลัยเทพเถรเจ้าเสด็จจาริกไปโปรดสัตว์นรก**

 ขันตีถือมั่นเพี้ยง โสดา

 ละบาปธรรมสี่มา มากแล้ว

 จิตเห็นอนิจสัญญา บเคลือบ แคลงแฮ

 ปิดประตูจัตุราแคล้ว บ่ายหน้าหานิพพาน

 บุคคลประพฤติได้ แต่ละที

 **จัตวาภูมิ๑**ขันตี ก็ได้

 เว้นซึ่งผูกเวรี อาฆาต

 อาจนำตนได้ สู่ด้าวแดนสวรรค์

 จงทำน้ำจิตให้ สุจริต

 ดุจดั่งนักสิทธ์ ร่ำรู้

 อย่าโลภอย่าหลงคิด คบเพื่อน พาลนา

 เพียรรักษ์กรรมฐานสู้ อย่าท้อถอยหนี

 จักแสดงนิทานเทียบให้ เห็นความ

 มีกุมารสหายสาม บวชแล้ว

 บมิปรากฏนาม ในศาส นาแฮ

 จิตรักในห้องแก้ว อยากได้กรรมฐาน

๑ ชั้นแห่งจิต, ระดับชีวิต มี ๔ คือ **กามาวจรภูมิ** ชั้นที่ยังท่องเที่ยวอยู่ในกาม **รูปาวจรภูมิ** ชั้นที่ท่องเที่ยวอยู่ในรูป **อรูบ่าวจรภูมิ** ชั้นที่ท่องเที่ยวอยู่ในอรูป **โลกุตตรภูมิ** ชั้นที่พ้นโลกหรือระดับพระอริยบุคคล